Rekord ta' infezzjonijiet ġodda bil-Covid-19 fid-dinja
Imtella' Awwissu 16, 2020 - Aġġornata 16 Ta' Awwissu, 2020 6:22pm L-Għaqda Dinjija tas-Saħħa qalet li fl-aħħar 24 siegħa kien hemm 294,237 każ ġdid ta' coronavirus – l-akbar għadd ta' każi f'ġurnata waħda mill-bidu tal-pandemija. Aktar minn 21 miljun persuna ġew infettati mill-COVID-19 u aktar minn 771,000 tilfu ħajjithom skont l-Universita Johns Hopkins. Il-każi qed ikomplu jiżdiedu f'ħafna pajjiżi – li fil-bidu deher li rnexxielhom jikkontrollaw is-sitwazzjoni. Togħla r-rata ta' tfal infettati bil-covid-19 Fl-Istati Uniti, qed togħla r-rata ta' infezzjonijiet tal-coronavirus fit-tfal. Skont iċ-ċentri għall-prevenzjoni u l-kontroll tal-mard, in-numru u r-rata ta' każi fit-tfal żdiedet minn Marzu għal Lulju – 7.3% tal-każi kollha fil-pajjiż huma tfal.